环城，亦与相应和。夜，数奔营，不利，辄却。平明，四面火起，吏士喜，大唿乘之，钲鼓声动地。康居兵引却。汉兵四面推卤楯，併入土城中。单于男女百余人走入大内。汉兵纵火，吏士争入，单于被创死。军候假丞杜勋斩单于首，得汉使节二及谷吉等所赍帛书。诸卤获以畀得者。凡斩阏氏、太子、名王以下千五百一十八级，生虏百四十五人，降虏千余人，赋予城郭诸国所发十五王。”